***Razpis za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024***

*Spoštovani,*

*Pisarne za študentske domove iz visokošolskih središč v Ljubljani, Mariboru in Kopru so s soglasjem ministrstva, pristojnega za visoko šolstvo objavile Javni razpis za sprejem in podaljšanje bivanja študentov višješolskega in visokošolskega študija v študentskih domovih in pri zasebnikih za študijsko leto 2023/2024.*

***Sprejem***

*Prošnjo za sprejem študent odda preko elektronske vloge na spletnem portalu eVŠ* [*http://portal.evs.gov.si/bivanje/*](http://portal.evs.gov.si/bivanje/) *od 1. julija 2023 do 1. junija 2024, s tem, da bodo na prvo prednostno listo uvrščeni študenti, ki bodo vlogo za sprejem oddali do 16. avgusta 2023.*

***Podaljšanje bivanja***

*Prošnjo za podaljšanje bivanja študent odda preko elektronske vloge na spletnem portalu eVŠ* [*http://portal.evs.gov.si/bivanje/*](http://portal.evs.gov.si/bivanje/) *od 1. julija 2023 do 16. avgust 2023.*

*Predlagamo, da študenti prošnjo za podaljšanje oddajo takoj po odprtju prijave, to je po 1. juliju 2023. Študenti, ki prošnje za podaljšanje ne bodo oddali do 16. 8. 2023, s 1. 10. 2023 ne bodo več izpolnjevali pogojev za subvencionirano bivanje.*

***Poudarki iz letošnjega razpisa***

1. *Vlogo za sprejem in podaljšanje bivanja* ***bo mogoče oddati od 1. julija 2023****.*
2. *Študent lahko odda samo eno prošnjo.*
3. *Prošnjo za sprejem in prošnjo za podaljšanje študent odda z elektronsko vlogo na spletnem portalu* [*eVŠ - Prošnja za bivanje (gov.si)*](https://portal.evs.gov.si/bivanje/) *bodisi s sredstvom elektronske identifikacije najmanj srednje ravni zanesljivosti (s kvalificiranim digitalnim potrdilom, smsPASS-om, e-osebno izkaznico), bodisi z AAI-računom (račun avtentikacijske in avtorizacijske infrastrukture) ali uporabniškim imenom in geslom preko sistema SI-PASS, ki deluje v okviru Državnega centra za storitve zaupanja.*

*Po uspešno oddani prošnji študent na e-naslov, ki ga je navedel v prošnji za bivanje, prejme potrdilo o uspešno oddani prošnji. Če študent potrdila ne prejme, prošnja ni bila uspešno oddana.*

1. *Vsa k prošnji zahtevana dokazila se vlagajo elektronsko prek portala eVŠ.*
2. *Razpis 2023/2024 prinaša novost za študente vpisane na višje šole ali visokošolske zavode (na sedežu ali dislocirani enoti) v občinah Radovljica, Bled, Jesenice, Žirovnica, Kranjska Gora in Bohinj, ki lahko pravico do subvencioniranega bivanja pri zasebnikih koristijo v katerikoli izmed teh občin.*

***Podrobnosti glede pogojev razpisa lahko preberete***[***tukaj***](https://www.stud-dom-lj.si/fileadmin/user_upload/Dokumenti/Razpisi/RAZPIS-BIVANJE-2023-24_KONCNA.docx)***.***

*Objavljena sta tudi* ***Javni razpis za bivanje študentov višješolskega in visokošolskega študija s statusom osebe z mednarodno zaščito v študentskih in dijaških domovih za študijsko leto 2023/2024****, podrobnosti o razpisu so dostopne* [*tukaj*](https://www.stud-dom-lj.si/javna-objava/razpis-za-bivanje-studentov-visjesolskega-in-visokosolskega-studija-s-statusom-osebe-z-mednarodno-zascito-v-studentskih-in-dijaskih-domovih-za-studijsko-leto-2023-2024/) *in* ***Razpis za bivanje študentov višješolskega in visokošolskega študija s statusom osebe z začasno zaščito v študentskih in dijaških domovih za študijsko leto 2023/2024****, s podrobnostmi razpisa v povezavi*[*tukaj****.***](https://www.stud-dom-lj.si/javna-objava/razpis-za-bivanje-studentov-visjesolskega-in-visokosolskega-studija-s-statusom-osebe-z-zacasno-zascito-v-studentskih-in-dijaskih-domovih-za-studijsko-leto-2023-2024/)

***VSEBINSKO POMOČ*** *pri podrobnejših vsebinskih vprašanjih in vprašanjih glede razpisa nudi* ***Pisarna za študentske domove*** *v času svojih uradnih ur na telefonskih številkah (01) 530 6027, (01) 530 6028 v času uradnih ur (uradne ure so dostopne:*[*tukaj*](https://www.stud-dom-lj.si/o-nas/organizacija-pravilniki-in-porocila/kontakti-in-uradne-ure/)*) ali na elektronskem naslovu*[*pisarnazasd@stud-dom-lj.si*](javascript:linkTo_UnCryptMailto(%27kygjrm8ngqyplyxyqbYqrsb%2Bbmk%2Bjh%2Cqg%27);)*.*

***TEHNIČNO POMOČ*** *pri izpolnjevanju prošnje za bivanje nudi* ***EKC - Enotni kontaktni center državne uprave*** *(SI-PASS storitev) med delavniki (pon. do pet.) od 8:00 do 22:00 ure. E-naslov:*[*ekc@gov.si*](mailto:ekc@gov.si) *, tel.:  080 2002, tel. za klice iz tujine: 00386 1 478 85 90.*

***VSEBINSKO POMOČ*** *pri izpolnjevanju prošnje za bivanje nudi tudi* ***ŠOS - Študentska organizacija Slovenije*** *med delavniki. E-naslov: info@podpora-vpis.si , tel.: 064 179 197.*